Diari Oficial de la Generalitat Valenciana


Sumari del DOGV 6599, del 01-09-2011 (2011/9026)

RESOLUCIÓ de 29 de juliol de 2011, del conseller d'Hisenda i Administració Pública, per la qual es disposa l'execució de la Sentència 1498/2009, del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6599

Data del DOGV
:   01-09-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/9026


Data del document
:   29-07-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 29 de juliol de 2011, del conseller d'Hisenda i Administració Pública, per la qual es disposa l'execució de la Sentència 1498/2009, del Tribunal Superior de Justícia de la Comunitat Valenciana.  
  
 [2011/9026]  
Per Orde de 15 de novembre de 2004, de la Conselleria de Justícia i Administracions Públiques, es van convocar proves selectives d'accés al grup B, sector administració especial, de tècnic mitjà en prevenció de riscos laborals, accés lliure, Convocatòria 04/2004, corresponents a l'oferta d'ocupació pública de la Generalitat Valenciana de 2004.  
  
Per Acord de 27 d'abril de 2006, del tribunal de selecció, es van fer públiques la relació definitiva de persones aspirants aprovades, així com les puntuacions definitives del barem.  
Disconforme amb l'anterior resolució, l'aspirant José Manuel García Layunta -que figurava inclòs en la relació definitiva de persones aspirants aprovades- va interposar recurs d'alçada davant de l'òrgan convocant.  
El recurs va ser decidit desestimatòriament per Resolució de 31 de juliol de 2006, del conseller de Justícia, Interior i Administracions Públiques.  
Expedita la via jurisdiccional, l'interessat va deduir el corresponent recurs contenciós administratiu, en què va articular la pretensió d'anul·lació de les resolucions impugnades, així com la de reconeixement, com a situació jurídica individualitzada, de la qualificació de 10,15 punts en l'epígraf 1.3 de l'apartat A (experiència professional), del barem de mèrits de la fase de concurs.   
El Tribunal Superior de Justícia de la Comunitat Valenciana va fallar el recurs, en sentit estimatori, per Sentència 1498/2009, de 16 de novembre.  
Impugnada en cassació la Sentència 1498/2009, el Tribunal Suprem, Sala Tercera, Secció Setena, per Sentència de 13 de maig de 2011, va resoldre desestimatòriament la pretensió revocatòria cassacional, i va declarar no ser procedent el recurs especial al no apreciar incorrecció en les conclusions processals obtingudes en el procés antecedent.  
Desestimats els motius invocats en el recurs de cassació, la sentència d'instància va esdevindre ferma i va adquirir autoritat de cosa jutjada.  
La Secció Segona de la Sala Contenciosa Administrativa del Tribunal Superior de Justícia va estimar les pretensions processals del demandant. La part dispositiva de la Sentència 1498/2009, acollint la pretensió revocatòria de l'actor, declara l'anul·lació dels actes administratius a què es refereix el recurs i, estimant, així mateix, la pretensió de plena jurisdicció articulada pel demandant, reconeix, com a situació jurídica individualitzada, «el dret del recurrent que se li valoren els mèrits al·legats com a experiència professional en el sector privat, incardinats en l'apartat 1.1.3, la qual cosa suposa una puntuació de 10,15 punts».   
  
Vista l'acta de 22 de juny de 2011, del tribunal de selecció de la Convocatòria 04/2004.  
Atesos els pronunciaments continguts en la resolució de la Sentència 1498/2009, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució Espanyola, així com els articles 17.2 de la Llei Orgànica 6/1985, de l'1 de juliol, del Poder Judicial, i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de compliment de les sentències i la resta de resolucions fermes dictades pels tribunals de Justícia, resolc:  
  
Primer. Declarar, a proposta del tribunal qualificador, que a l'aspirant José Manuel García Layunta, DNI 84081105, li corresponen 10,15 punts en l'apartat A.1.3 del barem de la fase de concurs, amb la qual cosa obté una puntuació definitiva en la fase de concurs de 12,65 punts i, conseqüentment, la qualificació final de 66,59 punts en les proves selectives d'accés al grup B, sector administració especial, de tècnic mitjà en prevenció de riscos laborals, accés lliure, Convocatòria 04/2004, modalitat 1, Seguretat en el treball.  
Segon. Enfront de la present resolució podrà promoure's, per les parts legitimades, incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 29 de juliol de 2011.- El conseller d'Hisenda i Administració Pública: José Manuel Vela Bargues.